IN NOMINE SANCTE ET INDIVIDUE TRINITATIS. Ego Milo de Arviaco notum volo fieri omnibus tam presentibus quam futuris quod, quicquid diversis temporibus, diversis in locis aecclesiae Sanctae Marie Pontiniacensis aliquando dederam, videlicet quicquid juris in territorio Calliaci, sive in proprietate, sive in casamentis habebam; quinque etiam solidos censuales de pratis que sunt super Asmantiam, quorum medietatem in proprio habebam, reliquam vero Rainerius de [Fº 10, col. 1] Rupe de me tenebat; similiter dimidiam partem brollii quam ego et predictus Rainerius de Rupe tenebamus; et Urricum et totum tenementum ejus et sex denarios annui census quos persolvebant michi idem ipsi monachi de pratis predicti Urrici. Quod donum, rogatu monachorum ejusdem loci, recolligo, recognosco et in presentia multorum laudo, et per presentem cartulam futurorum memoriae mando. Hujus rei testes sunt: Hugo Autisiodorensis episcopus, Stephanus abbas Regniaci, Herbertus abbas Sancti Petri Vivi, Manasses Senonensis archidiaconus, Symon thesaurarius, Symon cellerarius, Symon archidiaconus de Gastineto, Rainaldus archidiaconus Pruviniensis, Guillelmus archidiaconus Miludunensis, Rainaldus archidiaconus Autisiodorensis, Boso decanus Sancti Florentini, Hulduerius de Arviaco, Hugo Bae, Julduinus de Turniaco, Stephanus de Solmeriaco, Bovo de Chenc. Actum Senonis, in presentia Hugonis, Senonensis archiepiscopi, anno ab Incarnatione Domini Mº Cº XLº IIIº, epacta XIIIIa, concurrente IIIIº, indictione VIa, regnante Ludovico rege Francorum et duce Aquitanorum.